Document ID: 32009D0141

KOMISIJAS LĒMUMS
(2009. gada 13. februāris),
ar ko nosaka agrāku termiņu restrukturizācijas atbalsta otrās daļas izmaksai, kas 2008./2009. tirdzniecības gadam piešķirts saskaņā ar Padomes Regulu (EK) Nr. 320/2006
(izziņots ar dokumenta numuru K(2009) 798)
(2009/141/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. februāra Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā un groza Regulu (EK) Nr. 1290/2005 par kopējās lauksaimniecības politikas finansēšanu (1), un jo īpaši tās 10. panta 5. punktu,
tā kā:
(1)
Regulas (EK) Nr. 320/2006 10. panta 5. punktā paredzēts, ka Komisija drīkst paātrināt to atbalstu izmaksas, kurus piešķir saskaņā ar minētajā regulā noteikto pagaidu shēmu cukura rūpniecības restrukturizācijai Kopienā.
(2)
Tā kā Regulas (EK) Nr. 320/2006 1. pantā minētajā restrukturizācijas fondā ir pieejami nepieciešamie līdzekļi, dalībvalstīm vajadzētu dot iespēju paātrināt 2008./2009. tirdzniecības gadam piešķirtā restrukturizācijas atbalsta otrās daļas izmaksu tiem uzņēmumiem, audzētājiem un iekārtu piegādātājiem, kuri atteikušies no savām kvotām no 2008. gada 1. oktobra, izmaksājot to pirmās daļas izmaksāšanas dienā.
IR PIEŅĒMUSI ŠO LĒMUMU.
1. pants
Atkāpjoties no Regulas (EK) Nr. 320/2006 10. panta 4. punkta, dalībvalstis par 2008./2009. tirdzniecības gadu minētās regulas 3. pantā paredzēto restrukturizācijas atbalstu drīkst izmaksāt 100 % vienā maksājumā. Šādā gadījumā maksājums veicams 2009. gada jūnijā.
Dalībvalstis līdz 2009. gada 31. martam informē Komisiju, ja tās vēlas izmantot šā panta pirmajā daļā paredzēto iespēju.
2. pants
Šis lēmums ir adresēts dalībvalstīm.
Briselē, 2009. gada 13. februārī

Labels: 17
19
15